**Önk/19-1/2022.**

**J e g y z ő k ö n y v**

Készült Csongrád Város Roma Nemzetiségi Önkormányzata Képviselő-testületének **2023. február 13-án** */hétfőn/,* **15.00** órai kezdettel megtartott**1.** (*rendes)* üléséről.

**Az ülés helye:** Városháza Tükörterme

**Jelen van:** Seres Zoltánné elnök, Kállai Dezsőné elnökhelyettes és Seres Natália képviselő,

a polgármesteri hivatal részéről: dr. Juhász László jegyző, Gácsi Szilvia, a gazdálkodási iroda ügyintézője, Szvoboda Lászlóné jegyzőkönyvvezető, a jegyzői iroda munkatársa.

**Napirend előtt:**

1./ Seres Zoltánné elnökhelyettes köszönti a megjelent képviselőket, valamint a meghívott vendégeket.

Megállapítja, hogy az ülés határozatképes, mert a testület 4 tagja közül **3 tag** jelen van.

A testületi ülést megnyitja.

2./ Seres Zoltánné elnökhelyettes jegyzőkönyv-hitelesítőnek *Kállai Dezsőné* képviselőt javasolja, aki a jelölést elfogadja.

A testület 3 igen szavazattal, egyhangúlag *Kállai Dezsőné* képviselőt jelöli ki a jegyzőkönyv hitelesítésére.

3./Seres Zoltánné elnökhelyettes az ülés napirendjére a kiküldött meghívó szerint tesz javaslatot.

A Képviselő-testület 3 igen szavazattal a következő határozatot hozza:

**1/2023. (II. 13.)roma nemzetiségi önkormányzati**

**H a t á r o z a t.**

Csongrád Város Roma Nemzetiségi Önkormányzatának Képviselő-testülete a 2023. február 13-ai ülésének napirendjét és tárgyalási sorrendjét a következők szerint állapítja meg:

1. A Roma Nemzetiségi Önkormányzat elnökének megválasztása

2. A Roma Nemzetiségi Önkormányzat elnökhelyettesének megválasztása

3. Saját bevételek és az adósságot keletkeztető ügyletekből eredő kötelezettségnek a költségvetési évet követő 3 évre várható összegének bemutatása.

4. Csongrád Város Roma Nemzetiségi Önkormányzat 2023. évi költségvetésének elfogadása

5. A Képviselő-testület 2023. évi üléseinek időpontjai és napirendjei

6. Egyebek

**1.** **A** **Roma Nemzetiségi Önkormányzat elnökének megválasztása.**

Dr. Juhász László jegyző elmondja, hogy a testület Petrovics Sándor képviselői és elnöki

megbízatását 2022. október 10. napjával megszüntette, ezért új elnök választására van szükség.

Felkéri a testület tagjait, tegyenek javaslatot az elnök személyére.

Kállai Dezsőné képviselő elmondja, hogy előzetesen már egyeztettek az új elnök személyéről. Ennek alapján az önkormányzat elnökének a korábbi elnökhelyettest, Seres Zoltánnét javasolják.

Seres Zoltánné a jelölést vállalja, egyben nyilatkozik, hogy a személyét érintő napirend zárt ülésen történő tárgyalását nem kéri.

*Más személyre nem érkezett javaslat.*

Kállai Dezsőné képviselő, mint a testület legidősebb tagja, szavazásra bocsátja Seres Zoltánné személyét.

A képviselő-testület egyhangúlag, 3 igen szavazattal, minősített többséggel a következő határozatot hozza:

**2/2023. (II. 13.) roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete 2023. február 13. napjától, ***társadalmi megbízatású elnöknek*** ***Seres Zoltánné*** képviselőt választotta meg.

Erről jegyzőkönyvi kivonaton értesítést kap:

1. a testület tagjai

2. a jegyző

**2. A** **Roma Nemzetiségi Önkormányzat elnökhelyettesének megválasztása.**

Seres Zoltánné elnök: Miután őt megválasztották elnöknek és eddig elnökhelyettes volt, szükség van új elnökhelyettes választására, ezért az önkormányzat elnökhelyettesének Kállai Dezsőnét javasolja.

Kállai Dezsőné a jelölést vállalja, egyben nyilatkozik, hogy a személyét érintő napirend zárt ülésen történő tárgyalását nem kéri.

*Más személyre nem érkezett javaslat.*

Seres Zoltánné elnök szavazásra bocsátja Kállai Dezsőné személyét.

A képviselő-testület 3 igen szavazattal, egyhangúlag, minősített többséggel a következő határozatot hozza:

**3/2023. /II. 13./roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzata Képviselő-testülete 2023. február 13. napjától *társadalmi megbízatású* *elnök*-*helyettesnek* Kállai Dezsőnéképviselőt választotta meg.

Erről jegyzőkönyvi kivonaton értesítést kap:

1. a testület tagjai

2. a jegyző

**3. Saját bevételek és az adósságot keletkeztető ügyletekből eredő kötelezettségnek a költségvetési évet követő 3 évre várható összegének bemutatása**

*Kérdés, vélemény a napirenddel kapcsolatban nem érkezett.*

Seres Zoltánné szavazásra bocsátja a beterjesztett határozati javaslatot.

A képviselő-testület 3 igen szavazattal – egyhangúlag – a következő határozatot hozza:

**4/2023. (II. 13.)roma nemzetiségi önkormányzati**

PÜ-12-2/2023.

**H a t á r o z a t**

Csongrád Város Roma Nemzetiségi Önkormányzatának Képviselő-testülete megtárgyalta a „Saját bevételek és az adósságot keletkeztető ügyletekből eredő kötelezettségeknek a költségvetési évet követő 3 évre várható összegének bemutatása” tárgyú előterjesztést és a következő döntést hozza:

Csongrád Város Roma Nemzetiségi Önkormányzatának Képviselő-testülete elfogadja a saját bevételek és az adósságot keletkeztető ügyletekből eredő kötelezettségnek és a költségvetési évet követő 3 évre várható összegének hatásait az alábbiak szerint:

|  |  |  |  |  |
| --- | --- | --- | --- | --- |
| **Megnevezés** | **2023.** | **2024.** | **2025.** | **2026.** |
| **Az önkormányzat egyéb sajátos bevételei:** | 0 | 0 | 0 | 0 |
| - kamatbevétel |  |  |  |  |
| - lakbér |  |  |  |  |
| - bérleti díj |  |  |  |  |
| - tárgyi eszközök, immateriális javak értékesítése |  |  |  |  |
| **Saját folyó bevétel** | 0 | 0 | 0 | 0 |
| **Rövid lejáratú kötelezettségek:** | 0 | 0 | 0 | 0 |
| - tőketörlesztés (hitel, kötvény) |  |  |  |  |
| - kamat |  |  |  |  |
| - lízing díjak |  |  |  |  |
| *Összesen* |  |  |  |  |
|  |  |  |  |  |
| **Rövid lejáratú kötelezettséggel csökkentett**  **saját folyó bevétel** | 0 | 0 | 0 | 0 |
|  |  |  |  |  |
| **Korrigált saját folyó bevétel =**  **éves kötelezettségvállalás felső határa (50%)** | 0 | 0 | 0 | 0 |
| **Kezességvállalás** (beváltott) | 0 | 0 | 0 | 0 |
| **2020-2023. években éves kötelezettségvállalás**  **felső határa** | 0 | 0 | 0 | 0 |

*Határidő:* azonnal

*Felelős*: Seres Zoltánné

Erről jegyzőkönyvi kivonaton értesítést kap:

1. a képviselő-testület tagjai

2. a gazdálkodási iroda

**4. Csongrád Város Roma Nemzetiségi Önkormányzat 2023. évi költségvetésének elfogadása**

Seres Zoltánné elnök elmondja, hogy ettől az évtől kezdve szeretnének a költségvetésükből a maguk részére tiszteletdíjat elkülöníteni. Személyenként havi 10-15 eFt-ra gondoltak.

Dr. Juhász László jegyző felhívja rá a figyelmet, hogy miután ebben az évben várhatóan nem fognak feladatalapú támogatást kapni, mert 2022. évben nem tudták megtartani a közmeghallgatást határozatképtelenség miatt, ezért csak a normatív támogatásból tudnak gazdálkodni, melynek összege 1.000.040 Ft. A tiszteletdíj éves összege – 4 fővel számolva - kb. 450 eFt, ami az éves keret jelentős részét elviszi, ezért a fennmaradó összegből nem tudnák megvalósítani a korábbi években megszokott rendezvényeket, támogatásokat.

A testület 4. tagja, Jakab Sándorné képviselősége bizonytalan, szegedi lakos, nehezen lehet elérni, most sem jelent meg az ülésen.

Javasolja, hogy most a beterjesztettek szerint fogadják el a költségvetést és március végén térjenek vissza a tiszteletdíjra, addig talán tisztázódik Jakab Sándorné képviselősége.

Amennyiben tiszteletdíjat állapítanak meg, a szervezeti és működési szabályzatukat is módosítani szükséges.

A testület tagjai egyetértenek a jegyző által elmondottakkal.

Seres Zoltánné elnök szavazásra bocsátja a beterjesztett költségvetés tervezetet.

A képviselő-testület 3 igen szavazattal – egyhangúlag – a következő határozatot hozza:

**5/2023. (II. 13.)roma nemzetiségi önkormányzati**

Pü/12-1/2023.

**H a t á r o z a t**

Csongrád Város Roma Nemzetiségi Önkormányzatának Képviselő-testülete a 2023. évi költségvetését az alábbiak szerint állapítja meg:

adatok Ft-ban

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | |  | |  |  | | | |  |  |  | | |
| **I. Bevételek:** | | * B 16 rovat Egyéb működési célú támogatások bevételei | | |  |  | 1.040.000 | | | |  |  | |
|  | |  | |  |  | | | |  |  |  | | |
|  | | **Bevételek összesen:** | |  | **1.040.000** | | | |  |  |  | | |
|  | |  | |  |  | | | |  |  |  | | |

**II. Kiadás**

1. Személyi juttatás 0,-
2. Járulékok 0,-
3. Dologi kiadás:

|  |  |  |
| --- | --- | --- |
| **Rovat** | **Megnevezés** | **Ft összeg** |
| K 312 Üzemeltetési anyagok beszerzése | Élelmiszer, irodaszer, egyéb anyag | 355.000,- |
| K 322 Egyéb kommunikációs szolgáltatások | Telefon díj | 115.000,- |
| K337 Egyéb szolgáltatások | Számlavezetés, egyéb szolgáltatás | 335.000,- |
| K 341 Kiküldetési kiadás | Foglalkoztatottak kiküldetése | 20.000,- |
| K 351 Működési célú előzetes áfa | Működési célú előzetes áfa | 215.000,- |
|  | Dologi kiadás összesen | 1.040.000,- |

|  |  |  |  |  |  |
| --- | --- | --- | --- | --- | --- |
|  | **Kiadások összesen:** |  | **1.040.000** |  |  |

**5. A Képviselő-testület 2023. évi üléseinek időpontjai és napirendjei**

Seres Zoltánné elnök ismerteti a munkaterv tervezetet, melyhez kiegészítő, módosító javaslat nem hangzott el.

Szavazásra bocsátja a testület 2023. évi munkatervét.

A képviselő-testület 3 igen szavazattal – egyhangúlag – a következő határozatot hozza:

**6/2023. (II. 13.)roma nemzetiségi önkormányzati**

**H a t á r o z a t.**

Csongrád Város Roma Nemzetiségi Önkormányzatának Képviselő-testülete a 2023. évi üléseinek időpontját és napirendjeit az alábbiak szerint fogadja el.

**2023. február 13.**

1. A 2023. évi költségvetés elfogadása

Előadó: Seres Zoltánné elnök

2. Egyebek

**2023. április 19.**

1. Beszámoló a 2022. évi költségvetés végrehajtásáról

Előadó: Seres Zoltánné elnök

2. Egyebek

**2023. augusztus 16.**

1. Aktuális feladatok.

Előadó: Seres Zoltánné elnök

**2023. november 27.**

1. A Képviselő-testület 2024. évi üléseinek időpontjai és napirendjei

Előadó: Seres Zoltánné elnök

2. Egyebek

**2023. november 27.**

1. Közmeghallgatás

**6. Egyebek:**

Seres Zoltánné elnök bejelenti, hogy az önkormányzatuk 60.000 Ft-tal szeretné támogatni a Petrovics családot, akiknek egy lakástűz következtében jelentősen megkárosodott a Csongrád, Vörösmarty u. 34/a. szám alatti ingatlanuk. Az összeget a 2022. évi pénzmaradványból és a 2023. évi költségvetésből kívánják finanszírozni.

A támogatás Petrovics Natália részére, az OTP 11773339-01009507 számlaszámra kerül átutalásra.

Seres Zoltánné elnök kéri a testület tagjait, támogassák a kezdeményezést.

A képviselő-testület 3 igen szavazattal, egyhangúlag az alábbi döntést hozza:

**7/2023. (II. 13.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete a Csongrád, Vörösmarty u. 34/a. szám alatti ingatlan - mely lakástűz következtében jelentősen károsodott - tulajdonosait 60.000 Ft-tal támogatja.

Az összeg a 2022. évi pénzmaradványból és a 2023. évi költségvetésből kerül finanszírozásra.

A Képviselő-testület kéri a Polgármesteri Hivatal Gazdálkodási Irodáját, hogy a támogatást utalja át Petrovics Natália részére, az OTP 11773339-01009507 számla számára.

Határidő: azonnal

Erről jegyzőkönyvi kivonaton értesítést kap:

1. a képviselő-testület tagjai

2. a gazdálkodási iroda

Az ülésen további hozzászólás nem hangzott el.

Seres Zoltánné elnök az ülést bezárja.

K.m.f.

Seres Zoltánné Kállai Dezsőné

elnök elnökhelyettes